Document ID: 32006R0544

KOMISSION ASETUS (EY) N:o 544/2006,
annettu 31 päivänä maaliskuuta 2006,
neuvoston asetuksen (EY) N:o 3448/93 täytäntöönpanosta tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän ja tuen määrän vahvistamisperusteiden osalta annetun asetuksen (EY) N:o 1043/2005 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 8 artiklan 3 kohdan ensimmäisen alakohdan,
sekä katsoo seuraavaa:
(1)
Komission asetuksen (EY) N:o 1043/2005 (2) mukaan yhtä varainhoitokautta varten annettavia tukitodistuksia voidaan hakea erikseen kuudessa erässä. Kunkin erän hakemuksiin sovelletaan määräaikaa. Toimija voi jättää tukitodistushakemuksen ainoastaan sen erän osalta, joka vastaa hakemuksen tekopäivää seuraavaa ensimmäistä määräaikaa.
(2)
Eriin perustuva järjestelmä suunniteltiin sen varmistamiseksi, että sellaisissa tilanteissa, joissa vastaanotetut tukitodistushakemukset ylittävät jaettavissa olevan kokonaismäärän, sekä varainhoitokauden alussa että varainhoitokauden lopussa tuotteita vievillä toimijoilla on samanlaiset mahdollisuudet saada todistuksia.
(3)
Jos kuuteen erään perustuvan järjestelmän päätökseen saamisen jälkeen varainhoitokauden loppupuolella on jäljellä määriä, joiden osalta voidaan antaa tukitodistuksia, komissio voi asetuksen (EY) N:o 1043/2005 38 artiklan mukaan käynnistää viikoittaisen hakujärjestelmän jäljellä olevien määrien antamiseksi.
(4)
Maataloustuotteille vahvistetut tukimäärät ovat viime aikoina vähentyneet, mikä on vastaavasti vähentänyt niitä määriä, joille haetaan tukitodistuksia eriin perustuvan järjestelmän mukaisesti. Sen vuoksi viimeaikaisiin yksittäisiin eriin varattuja annettavia määriä ei ole myönnetty kaikilta osin.
(5)
Sen vuoksi on tarpeen lisätä viennin joustavuutta. Jos yksittäistä erää koskevien tukitodistushakemusten kokonaismäärä on pienempi kuin kyseistä erää varten käytettävissä oleva määrä, toimijoiden olisi voitava jättää viikoittaisen järjestelmän mukaisesti hakemuksia tukitodistuksista, joita annettaisiin sen jäljellä olevan määrän osalta, joka on käytettävissä kyseistä erää varten ja jolle ei ole vielä jätetty tukitodistushakemuksia.
(6)
Nykyistä viikoittaista järjestelmää, jossa tukitodistuksia annetaan varainhoitokauden lopussa käytettävissä olevan määrän osalta, olisikin laajennettava siten, että se koskisi myös yksittäistä erää varten käytettävissä olevaa jäljellä olevaa määrää.
(7)
Sen vuoksi olisi muutettava asetusta (EY) N:o 1043/2005.
(8)
Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1043/2005 seuraavasti:
1)
Lisätään 38 a artikla seuraavasti:
”38 a artikla
1. Jos vähennyskerrointa ei ole 37 artiklan 2 kohdan mukaisesti julkaistu sen jälkeen, kun 33 artiklan ensimmäisen kohdan a-f alakohdassa tarkoitettu, yksittäistä erää koskevien tukitodistushakemusten jättämiselle vahvistettu määräaika on kulunut umpeen, toimija voi jättää tukitodistuksen antamista koskevan hakemuksen mahdollisen jäljellä olevan määrän osalta, joka on käytettävissä kyseistä erää varten ja jota ei ole vielä haettu.
Hakemus on jätettävä 33 artiklan ensimmäisen kohdan a-f alakohdassa säädettyyn seuraavaan määräaikaan ulottuvana ajanjaksona.
2. Jäsenvaltioiden on ilmoitettava tietyn viikon aikana jätetyt hakemukset komissiolle seuraavana tiistaina. Niitä vastaavat todistukset voidaan antaa ilmoitusta seuraavasta maanantaista alkaen edellyttäen, että komissio ei ole antanut muita ohjeita.
3. Jos tietyn hakuviikon aikana vastaanotettujen hakemusten kokonaismäärä ylittää 1 kohdassa tarkoitetun jäljellä olevan määrän, komissio ryhtyy yhteen tai useampaan seuraavista toimista:
a)
vahvistaa vähennyskertoimen, jota sovelletaan kyseisen hakuviikon aikana jätettyihin tukitodistushakemuksiin, joista on ilmoitettu komissiolle ja joiden osalta ei vielä ole annettu tukitodistuksia;
b)
ohjaa jäsenvaltiot hylkäämään kyseisen hakuviikon aikana jätetyt hakemukset, joista ei vielä ole ilmoitettu komissiolle;
c)
keskeyttää tukitodistushakemusten vastaanottamisen.”
2)
Korvataan liitteessä VI olevan I osan viides kohta seuraavasti:
”Hakijan on merkittävä kohtaan 20 jokin seuraavista:
-
’33 artikla’ tai vastaava toimivaltaisen viranomaisen hyväksymä maininta, jos hakemus koskee 33 artiklan säännösten mukaista todistusta,
-
’38 artikla’ tai vastaava toimivaltaisen viranomaisen hyväksymä maininta, jos hakemus koskee 38 artiklan säännösten mukaista todistusta,
-
’38 a artikla’ tai vastaava toimivaltaisen viranomaisen hyväksymä maininta, jos hakemus koskee 38 a artiklan säännösten mukaista todistusta.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 2006.

Labels: 3
6